Az L-cisztein egy kéntartalmú aminosav. Nagyon fontos szerepet játszik a sejtek anyagcseréjében. Elsősorban az állati eredetű, fehérjékben gazdag nyersanyagokban (minőségi húsfélék, marha, csirke, pulyka, tojás stb.) található meg, de a növényekben (hagymafélék, fokhagyma, brokkoli stb.) is fellelhető. De a felnőttek ezt az aminosavat a táplálékban szintén megtalálható metioninból is elő tudják állítani. Rendkívül fontos szerepe van a fehérjék felépítésében. Erős antioxidáns, ezáltal védi testünk szöveteit a szabadgyökök káros hatásaival szemben. Kéntartalmánál fogva jótékony hatással van a bőr rugalmasságának megőrzésére, hozzájárul az egészséges hajhoz és körmökhöz.